Kamu bisa jelasin ke aku soal Evergreen Marine dalam bahasa melayu?

Evergreen Marine Corporation () ialah sebuah syarikat perkapalan kontena yang berpangkalan di Taipei, Taiwan. Dengan 150 buah kapal kontena, kegiatan utamanya tertumpu di pantai timur Asia dan pantai barat Amerika Utara. Syarikat ini ialah sebahagian dari Evergreen Group, sebuah kumpulan syarikat-syarikat pengangkutan dan industri berkaitannya. Evergreen beroperasi di 240 pelabuhan di 80 negara seluruh dunia dan merupakan syarikat perkapalan keempat terbesar di dunia di belakang Maersk, MSC dan CMA CGM.

Aktiviti utama syarikat ini termasuklah perkapalan, pembuatan kontena, pembinaan kapal, pengurusan pelabuhan, kejuruteraan, dan hartanah. Antara anak syarikatnya ialah Uniglory Marine Corp. (Taiwan), Hatsu Marine Ltd. (UK), dan syarikat perkapalan Italia Marittima S.p.A. (Itali). Pada tahun 2007, Hatsu, Italia Maritima, dan Evergreen digabungkan ke dalam entiti tunggal "Evergreen Line."

Majoriti kontena Evergreen dicatkan dengan warna hijau bersama dengan perkataan "Evergreen" yang berwarna putih. Kontena Uniglory dicatkan dengan cara yang sama tetapi dengan warna badannya jingga terang. Kontena pendingin Evergreen pula dicatkan dengan warna putih, dan perkataan "Evergreen" berwarna hijau.